જેનપેક્ટે ઓનલાઈન એપ્લોયમેન્ટ પ્લટફોર્મ દ્વારા આ અંગે વેકંસી બહાર પાડવામાં આવી હતી અને ઓગસ્ટ મહિનાથી વોક ઇન ઇન્ટર્વ્યું પણ શરુ કરવામાં આવ્યા છે. અમારા સહયોગી ઇકોનોમિક્સ ટાઇમ્સ રિક્રૂટર્સને ફોન કરીને જાણ્યું કે આ મોડરેટર્સના ભાગે શું કામ આવશે. જેમાં તેમણે કહ્યું કે, ‘જાણીતી સોશિયલ મીડિયા વેબસાઇટ પર યૂઝર્સે પોસ્ટ કરેલા કન્ટેન્ટ અને વીડિયોને મોનિટર અને મોડરેટ કરવામાં આવશે. જેનાથી ઓનલાઈન કોમ્યુનિટીને સુરક્ષિત બનાવી શકાય. મોડરેટર્સે સેક્સ્યુઅલ એસોલ્ટ, ટેરેરિઝમ, બાળકોના સેક્સ્યુઅલ એસોલ્ટ, લાઇવ સ્યુસાઇડ વીડિયો અને હિંસાત્મક કેન્ટેન્ટને લઈને અસહજ નહીં થવાનું.’ જેના માટે વાર્ષિક 2.25થી 4 લાખ સુધીનું સેલેરી પેકેજ ઓફર કરવામાં આવી રહ્યું છે. આ ઉપરાંત કન્ટેન્ટ મોડરેટર્સને મંથલી ઇન્સેન્ટિવ પણ મળશે.